CELEX: C2007/117/53
Language: fi
Date: 2007-05-26 00:00:00
Title: Asia T-99/07 P: Valitus, jonka Euroopan yhteisöjen komissio on tehnyt 29.3.2007 virkamiestuomioistuimen asiassa F-92/05, Genette v. komissio, 16.1.2007 antamasta tuomiosta

26.5.2007   
            
            
               FI
            
            
               Euroopan unionin virallinen lehti
            
            
               C 117/34
            
         Valitus, jonka Euroopan yhteisöjen komissio on tehnyt 29.3.2007 virkamiestuomioistuimen asiassa F-92/05, Genette v. komissio, 16.1.2007 antamasta tuomiosta
   (Asia T-99/07 P)
   (2007/C 117/53)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: V. Joris ja D. Martin)
   
      Muu osapuoli: Genette, Belgian kuningaskunta
   Vaatimukset
   
               —
            
            
               Virkamiestuomioistuimen asiassa F-92/05 16.1.2007 antama tuomio on kumottava.
            
         
               —
            
            
               Kanne on jätettävä tutkimatta.
            
         
               —
            
            
               Toissijaisesti kanne on hylättävä perusteettomana.
            
         
               —
            
            
               On päätettävä, että jokainen asianosainen vastaa tässä oikeusasteessa ja virkamiestuomioistuimessa aiheutuneista omista oikeudenkäyntikuluistaan.
            
         Oikeudelliset perusteet ja pääasialliset perustelut
   Virkamiestuomioistuin hyväksyi asiassa F-92/05, Genette vastaan komissio, 16.1.2007 antamallaan tuomiolla Genetten nostaman kanteen, joka koski komission 25.1.2005 tekemän sen päätöksen kumoamista, jolla kieltäydyttiin yhtäältä poistamasta kantajan vuonna 2001 tekemää hakemusta hänen Belgiassa ansaitsemiensa eläkeoikeuksien siirtämiseksi, ja toisaalta antamasta hänelle oikeutta hakea uutta siirtoa.
   Valituskirjelmässään komissio vetoaa ensinnäkin alkuperäisen kanteen tutkittavaksi ottamista koskevaan kysymykseen. Se väittää, että virkamiestuomioistuin on muuttaessaan oikeudenkäynnin kohdetta ratkaissut asian utra petita ja että se on tehnyt useita arviointivirheitä kantajan ensimmäisessä oikeusasteessa määräaikojen palauttamisen perusteeksi esittämien, väitettyjen uusien tosiseikkojen tutkinnassa. Komissio väittää, että oikeudenkäynnin kohteen, sellaisena kuin sen määritelty ensimmäiseen oikeusasteeseen jätetyssä kannekirjelmässä, kuten myös kantajan esittämien väitettyjen uusien tosiseikkojen asianmukainen arviointi olisi välttämättä johtanut siihen, että virkamiestuomioistuin jättää kanteen tutkimatta. Komissio väittää siten, että virkamiestuomioistuin on ylittänyt toimivaltansa ja loukannut samoin sen puolustautumisoikeuksia, koska tuomioistuin oli lausunut tietyistä sellaisista seikoista ilman, että komissiolla oli mahdollisuus esittää niistä huomautuksensa.
   Virkamiestuomioistuimen riidanalaisessa tuomiossa pääasiassa suorittamansa arvioinnin osalta komissio vetoaa valituksensa tueksi useisiin valitusperusteisiin, jotka koskevat sitä, että virkamiestuomioistuin on loukannut yhteisön oikeuden säännöksiä, erityisesti henkilöstösääntöjä ja oikeuskäytännöstä ilmeneviä periaatteita siltä osin kuin riidanalaisella tuomiolla sen mukaan mahdollistetaan lainmukaisten toimien peruuttaminen ja toissijaisesti siltä osin kuin sillä loukataan komissiolla olevaa itsenäistä oikeutta olla peruuttamatta riidanalaisia päätöksiä.